# Euroopa Liidu C 12A/15.

| | ISSN 1977-0898 |
| --- | --- |
| Euroopa Liidu
  Teataja | C 12A |
| | |
| Eestikeelne väljaanne | Teave ja teatised | 59. köide15. jaanuar 2016 |

ISSN 1977-0898

Euroopa Liidu

Teataja

C 12A

Eestikeelne väljaanne

Teave ja teatised

59. köide15. jaanuar 2016

---

| Teatis nr | Sisukord | Lehekülg |
| --- | --- | --- |
| | V   Teated |
| | HALDUSMENETLUSED |
| | Euroopa Liidu Kohus |
| 2016/C 012A/01 | Kandideerimiskutse | 1 |

Teatis nr

Sisukord

Lehekülg

V   Teated

HALDUSMENETLUSED

Euroopa Liidu Kohus

2016/C 012A/01

Kandideerimiskutse

1

---

| ET | |
| --- | --- |

ET

---

V Teated

HALDUSMENETLUSED

Euroopa Liidu Kohus

| 15.1.2016 | ET | Euroopa Liidu Teataja | CA 12/1 |
| --- | --- | --- | --- |

15.1.2016

ET

Euroopa Liidu Teataja

CA 12/1

---

KANDIDEERIMISKUTSE

(2016/C 012 A/01)

Euroopa Liidu Kohtus Luxembourgis vabaneb peatselt suulise tõlke direktori ametikoht (palgaaste AD 14 või AD 15). See ametikoht täidetakse vastavalt Euroopa Liidu ametnike personalieeskirjade artikli 29 lõikele 2.

Euroopa Liidu Kohtu suulise tõlke direktoraadi (1) ülesanne on aidata kaasa Euroopa Kohtu, Üldkohtu ja Avaliku Teenistuse Kohtu õigustmõistvale tegevusele, pakkudes väga kõrge tasemega suulist tõlget kohtuistungitel suuliste seisukohtade ärakuulamiseks ja institutsiooni korraldatud muudel kokkusaamistel.

Suulise tõlke direktoraat peab toime tulema kasvava töökoormuse ja töömeetodite võimalike muudatustega, hallates ühtaegu suulise tõlkega seotud kulutusi. Samal ajal jääb suulise tõlke osutamise väga kõrge tase mitmekeelse institutsiooni nõuetekohaseks toimimiseks ja Euroopa õigusemõistmise kvaliteedi jaoks möödapääsmatuks.

Töötades kohtusekretäri otseses alluvuses, peab direktor korraldama ja motiveerima teenistust, mis koosneb ligikaudu 80 ametnikust, sealhulgas 75 konverentsitõlki, kellele vajaduse korral lisanduvad akrediteeritud konverentsitõlgid, ning peab tegutsema institutsioonidevahelises kontekstis, säilitades samal ajal institutsiooni eripära.

Kandidaatidel, kes on Euroopa Liidu liikmesriigi kodanikud, peab olema diplom ülikoolihariduse omandamise kohta või võrdväärne diplom. Nad peavad olema võimelised juhtima ja koordineerima tööd suures struktuuriüksuses. Eeldatakse ametikoha ülesannetega seotud põhjalikke teadmisi ja töökogemusi. Töökogemust peab olema vähemalt kümme aastat. Kasuks tuleb töökogemus konverentsitõlke valdkonnas.

Kandidaadid peavad valdama ühte Euroopa Liidu ametlikku keelt suurepäraselt ja oskama veel kahte liidu ametlikku keelt heal tasemel. Samuti võetakse arvesse teiste keelte oskust. Teenistuse huvides peab direktoril peale hea prantsuse keele oskuse olema ka hea inglise keele oskus.

KANDIDEERIMISAVALDUSE ESITAMINE

Avaldus sellele ametikohale kandideerimiseks tuleb saata Euroopa Kohtusse ainult elektronposti teel aadressil appel_candidatures@curia.europa.eu ja see peab kohale jõudma hiljemalt 12. veebruaril 2016 kell 17.00. Avaldusele tuleb lisada üksikasjalik elulookirjeldus ja muud vajalikud dokumendid. Samuti peavad kandidaadid oma avaldusele lisama kõige rohkem viieleheküljelise essee suulise tõlke direktori rolli ja ülesannete kohta, osutades, miks nad endi arvates sobivad töötama sel ametikohal.

Luxembourg, 1. detsember 2015

---

(1)  Lisateave Euroopa Liidu Kohtu ja suulise tõlke direktoraadi kohta on kättesaadav institutsiooni veebisaidil www.curia.europa.eu

---